Ukraina Rossiyaga halok bo'lgan harbiylar jasadini beradi

Ukraina halok bo'lgan rossiyalik harbiylarning jasadlarini vataniga qaytarayotganini ma'lum qildi. Bu haqda “BBC” xabar berdi.
Ma'lum qilinishicha, 13 may kuni harbiylar Kiev va Chernigov viloyatlarida to'plangan jasadlarni muzlatgichli mashinalarga ortib, yig'ayotgani qayd etilgan. Ukraina harbiy-fuqarolik hamkorligi rahbari Vladimir Lyamzin ushbu qadam “xalqaro gumanitar huquq normalari”ga mos kelishini aytgan.
“Mojaroning faol bosqichi tugaganidan keyin tomonlar boshqa davlat harbiylarining jasadlarini qaytarishi kerak. Ukraina jasadlarni Rossiyaga qaytarishga tayyor”, — degan Lyamzin.
Ukrainaning boshqa hududlarida ham bir nechta muzlatkichli poezdlar borligi xabar qilingan. Ukraina urush boshlanganidan beri 20 mingga yaqin rossiyalik harbiy halok bo'lganini aytgan. Rossiya esa 25-martdan beri qurbonlar sonini yangilamagan, o'shanda 1351 kishi halok bo'lgani xabar qilingan edi.
Avvalroq Zelenskiy Rossiya qaysi tomondan mag'lub bo'lganini aytgandi. Shuningdek, Rossiya va NATO to'qnashuviga nima turtki bo'lishi ma'lum qilingan.